钦定古今图书集成/明伦汇编/官常典/第089卷 > 仪王璲
## 钦定古今图书集成/明伦汇编/官常典/第089卷 > 仪王璲

按《唐书》本传：“仪王璲既封，授河南牧，薨，赠太傅，子侁
王锺陵郡，僆广陵。”

按《旧唐书》本传：“仪王璲，元宗第十二子也。初名潍。开
元十三年五月，封为仪王。十五年，授河南牧。二十三
年，加开府仪同三司，兼河南牧。其年改名璲。永泰元
年二月薨，废朝三日，赠太傅。天宝中有子封王者二
人：侁为锺陵郡王、光禄卿同正员；僆为广陵王、国子
祭酒同正员。”